Jules Massenet
Jules Émile Frédéric Massenet (prantsuse [ʒyl emil fʁedeʁik masnɛ]; 12. mai 1842 Montaud – 13. august 1912 Pariis) oli romantilise ajajärgu prantsuse helilooja, dirigent ja muusikapedagoog. Massenet oli 19. sajandi lõpu juhtiv prantsuse ooperihelilooja, kes komponeeris 34 ooperit (sh "Manon" ja "Werther"), 8 oratooriumi, 12 orkestrikompositsiooni, klaveripalu, muusikat pidulikeks sündmusteks, üle 80 laulu, kaks operetti ja neli balletti.